("2790 
Et aprés soit faicte une monoye d'argent comme sols 
cruzers double deniers qui aient cours par tout le pais 
afin que chacun puisse aller regner et commercer sans 
perdre sadicte Monoye. 
Item seroit de necessité que les Ducats de hunguerie 
et autres Ducats, fussent à vingt quatre carats, à cause 
que les ungs tiennent plus les autres moins, et qu'il en 
eust quatre vingts pour le marc poids de Vienne. 
Item le florin de Rhin doit tenir dix neuf carats, et 
en duit auoir pour le marc quatre vingts et six. 
Item seroit expédient que le sol tenist quatre vingts 
onces et demy de fin argent et qu’il en y eust cent pour 
ung marc de Vienne. 
Les cruses doient {enir cinquante marces et treis onces 
de fin argent et en y doit avoir dix sept pour demy once, 
et ainsi les trois cruses peseroient tousiours un sol poids 
de Vienne. 
Item les doubles doient peser ung marc et trois onces 
de fin argent et on y doit avoir trente six pour demy once. 
Item pour les deniers doient tenir ung marc et quatre 
onces de fin argent, et on y doit avoir trente six pour 
demy once. 
Nota que ce soient, vingts cinq sols pour ung Ducat 
d'honguerie. 
Item quatre Ducats ou florins de honguerie monte- 
roient tousjours à cinq florins de Rhin, à prendre vingt 
sols pour le florin ou Ducat de honguerie. 
Item le sol doit valoir douse deniers ou six doubles 
deniers. 
